Keskusrikospoliisi toivoo tapahtumiin liittyviä kuvia ja videoita ensisijaisesti WhatsApp-viesteinä.

Keskusrikospoliisilla on uusi sähköposti vihjeille, joita voi lähettää Turun puukotuksiin liittyen. Poliisi toivoo silminnäkijähavaintoja ja muita tietoja tapahtumista jatkossa osoitteeseen turku2017.krp@poliisi.fi (siirryt toiseen palveluun).

Tapahtumiin liittyviä kuvia ja videoita voi lähettää poliisille myös WhatsApp-viesteinä numeroon 046 534 2316. Poliisi ohjeistaa toimittamaan kuvat ja videot nimenomaan WhatsAppin kautta. Samaan numeroon voi myös soittaa vihjeitä ja lähettää tekstiviestejä.

Poliisi kertoo, että vihjeitä ja kuvamateriaaleja on jo tähän mennessä saapunut poliisille runsaasti. Silminnäkijähavainnot ovat edistäneet rikostutkintaa merkittävästi, ja poliisin mukaan havaintoja kaivataan edelleen.

Kaksi ihmistä kuoli ja kahdeksan loukkaantui puukotusten sarjassa Turun keskustassa viime perjantaina.

** Lue myös:**

Terroriteon pääepäilty oli saanut kielteisen turvapaikkapäätöksen

Turun puukotusten pääepäilty on Abderrahman Mechkah – tämän tiedämme hänestä nyt

Poliisi epäilee neljää marokkolaista osallisuudesta Turun puukotuksiin: Kaksi 18-vuotiaita, yhdellä tuomio seksuaalirikoksesta Suomessa